PIB Headquarters
कोविड-19 पर पीआईबी का दैनिक बुलेटिन
· पिछले 24 घंटों में टीके की 36 लाख से अधिक खुराक दिए जाने के साथ टीका लगवाने वाले लोगों की कुल संख्या 9.43 करोड़ से अधिक हो गई
· 10 राज्यों में दैनिक नए मामलों का ग्राफ तेजी से ऊपर की ओर बढ़ रहा
· पिछले 24 घंटे में 1,31,968 नए मामले दर्ज हुए
· राष्ट्रीय स्तर पर रिकवरी दर 91.22 % हुई
· कोविड-19 की स्थिति पर प्रधानमंत्री ने मुख्यमंत्रियों के साथ विचार-विमर्श किया, प्रधानमंत्री ने कहा कि चुनौतियों के बावजूद हमारे पास बेहतर अनुभव, संसाधन और टीका है
- भारतीय रेल मांग के अनुसार रेलगाड़ियों का संचालन जारी रखेगी
#Unite2FightCorona
#IndiaFightsCorona
पिछले 24 घंटों में टीके की 36 लाख से अधिक खुराक दिए जाने के साथ टीका लगवाने वाले लोगों की कुल संख्या 9.43 करोड़ से अधिक हो गई, 10 राज्यों में दैनिक नए मामलों का ग्राफ तेजी से ऊपर की ओर बढ़ रहा, कोरोना के कुल सक्रिय मामलों का 73 प्रतिशत सिर्फ 5 राज्यों से ही आए
आज देशभर में कोविड-19 के टीके की खुराक दिए जाने की कुल संख्या 9.43 करोड़ से अधिक हो गई है।आज सुबह 7 बजे तक की अंतरिम रिपोर्ट के अनुसार, 14,28,500 सत्रों के माध्यम से कुल 9,43,34,262 टीके की खुराकें दी गई हैं। इनमें 89,74,511 स्वास्थ्यकर्मियों ने टीके की पहली खुराक और 54,49,151 स्वास्थ्यकर्मियों ने टीके की दूसरी खुराक, 98,10,164 अग्रिम मोर्चे के कार्यकर्ताओं ने टीके की पहली खुराक, 45,43,954 अग्रिम मोर्च के कार्यकर्ताओं ने टीके की दूसरी खुराक, 60 वर्ष से अधिक उम्र वाले 3,75,68,033 लाभार्थियों ने टीके की पहली खुराक और 13,61,367 लाभार्थियों ने टीके की दूसरी खुराक और 45 से 60 वर्ष की उम्र के 2,61,03,814 लाभार्थियों ने टीके की पहली खुराक और 5,23,268 लाभार्थियों ने टीके की दूसरी खुराक ली। देश में अब तक कुल टीके की 60 प्रतिशत खुराकें 8 राज्यों में दी गई हैं। पिछले 24 घंटे के दौरान 36 लाख से अधिक टीके की खुराकें दी गई। टीकाकरण मुहिम के 83वें दिन  36,91,511 टीके की खुराकें दी गई। 49,416 सूत्रों के माध्यम से 32,85,004 लाभार्थियों ने पहली खुराक और 4,06,507 लाभार्थियों ने दूसरी खुराक ली। वैश्विक स्तर पर दैनिक खुराकों की संख्या के संदर्भ में, भारत प्रतिदिन औसत 37,94,328 टीके की खुराक दिए जाने के साथ शीर्ष पर बना हुआ। भारत में दैनिक नये मामलों का बढ़ना जारी है। पिछले 24 घंटे में 1,31,968 नये मामले दर्ज किए गए।दस राज्यों- महाराष्ट्र, छत्तीसगढ़, उत्तर प्रदेश, दिल्ली, कर्नाटक, केरल, मध्य प्रदेश, तमिलनाडु, गुजरात और राजस्थान में कोविड-19 के दैनिक नये मामलों में वृद्धि दिखाई दे रही है। नये मामलों का 83.29 प्रतिशत इन्हीं दस राज्यों में ही है। महाराष्ट्र में सबसे अधिक 56,286 दैनिक नये मामले दर्ज किए गए हैं। इसके बाद छत्तीसगढ़ में 10,652 जबकि उत्तर प्रदेश में 8,474 नये मामले दर्ज किए गए हैं। भारत में सक्रिय मामलों की कुल संख्या 9,79,608 तक पहुंच गई है। यह देश में कुल पॉजिटिव मामलों का अब 7.50 प्रतिशत है। पिछले 24 घंटों में कुल सक्रिय मामलों की संख्या में से 69,289 मामले कम हुए। भारत में कुल सक्रिय मामलों का कुल 73.24 प्रतिशत पांच राज्यों महाराष्ट्र, छत्तीसगढ़, कर्नाटक, उत्तर प्रदेश और केरल में है। देश में कुल सक्रिय मामलों का 53.84 प्रतिशत अकेले महाराष्ट्र से है। भारत में आज तक कुल स्वस्थ होने वाले मरीजों की संख्या 1,19,13,292 है। राष्ट्रीय स्तर पर रिकवरी दर 91.22 प्रतिशत है। पिछले 24 घंटे में 61,899 मरीज स्वस्थ हुए। पिछले 24 घंटों में 780 मौतें दर्ज की गई। कुल नई मौतों में से 92.82 प्रतिशत मौतें दस राज्यों में हुई हैं। ये राज्य महाराष्ट्र, छत्तीसगढ़, पंजाब, कर्नाटक, गुजरात, दिल्ली, मध्य प्रदेश, उत्तर प्रदेश, तमिलनाडु और केरल हैं। बारह राज्यों/केन्द्र शासित प्रदेशों में पिछले 24 घंटों में कोविड-19 से कोई मृत्यु दर्ज नहीं की गई।
अधिक जानकारी के लिए पढ़ेः
डॉ. हर्षवर्धन की अध्यक्षता में कोविड-19 पर मंत्री समूह की 24 वीं बैठक हुई
केंद्रीय स्वास्थ्य और परिवार कल्याण मंत्री डॉ. हर्षवर्धन ने आज वीडियो-कॉन्फ्रेंस के माध्यम से कोविड -19 पर उच्च स्तरीय मंत्री समूह की 24 वीं बैठक की अध्यक्षता की। इस असवर पर उनके साथ केंद्रीय विदेश मंत्री डॉ. एस जयशंकर, केंद्रीय नागरिक उड्डयन मंत्री श्री हरदीप एस पुरी,पत्तन, पोत परिवहन और जलमार्ग राज्य मंत्री और रासायनिक और उर्वरक राज्य मंत्री श्री मनसुख मांडविया,स्वास्थ्य और परिवार कल्याण राज्य मंत्री अश्विनी कुमार चौबे और गृह राज्य मंत्री नित्यानंद राय उपस्थित थे। नीति आयोग के सदस्य  डॉ. विनोद के पॉल ने इस बैठक में वर्चुअल माध्यम से हिस्सा लिया।
देश में चलाए जा रहे दुनिया के सबसे बड़े टीकाकरण अभियान की उपलब्धियों का ब्यौरा देते हुए केंद्रीय स्वास्थ्य मंत्री ने बताया कि अबतक 60 वर्ष से अधिक आयु वर्ग के 3 करोड़ से ज्यादा लाभार्थियों को कोविड का टीका लगाया जा चुका है। आज सुबह 9 बजे तक यह आंकड़ा 9.43 करोड़ हो चुका था।उन्होंने बताया कि भारत ने वैक्सीन मैत्री के माध्यम से वैश्विक समुदाय को टीकों की आपूर्ति की है। इसके तहत कोविड-19 के टीकों की 6.45 करोड़ खुराक 85 देशों को निर्यात की गई है। वाणिज्यिक अनुबंध के तहत 25 देशों को 3.58 करोड़ टीकों की आपूर्ति की गई है जबकि 1.04करोड़ टीके 44 देशों को अनुदान के रूप में और 1.82 करोड़ टीके 39 देशों को कोवैक्स के तहत भेजे गए हैं।डॉ. हर्षवर्धन ने कहा कि 149 जिलों में पिछले 7 दिनों में कोविड का कोई नया मामला सामने नहीं आया है। इसी तरह से 8 जिलों में पिछले 14 दिनों में,3 जिलों में पिछले 21 दिनों में और 63 जिलों में पिछले 28 दिनो में ऐसे किसी नए मामले की जानकारी सामने नहीं आयी है। डॉ. हर्षवर्धन ने कहा कि कोविड के नियंत्रण और प्रबंधन के लिए स्वास्थ्य मंत्रालय द्वारा जारी मानक संचालन प्रक्रिया के प्रभावी अनुपालन के लिए सामूहिक प्रयासों पर नए सिरे से ध्यान केंद्रित करने के साथ ही व्यक्तिगत स्तर पर उचित व्यवहार और अनुशासन बढ़ते महामारी के प्रकोप से निपटने में सक्षम होगा।
अधिक जानकारी के लिए पढ़ेः
कोविड-19 की स्थिति पर प्रधानमंत्री ने मुख्यमंत्रियों के बीच विचार-विमर्श किया, देश ने पहली लहर के सर्वोच्च स्तर को पार कर लिया है और विकास की दर पहले से बहुत तेज है : प्रधानमंत्री
प्रधानमंत्री श्री नरेन्द्र मोदी ने वीडियो कॉन्फ्रेंसिंग के माध्यम से विभिन्न राज्यों के मुख्यमंत्रियों के साथ कोविड-19 की स्थिति पर विचार-विमर्श किया है। इस अवसर पर केन्द्रीय गृहमंत्री ने कोविड के विरुद्ध लड़ाई में सरकार द्वारा उठाए गए कदमों की जानकारी दी। उन्होंने देश में चलाए जा रहे टीकाकरण  अभियान का भी विस्तृत विवरण दिया। केन्द्रीय स्वास्थ्य सचिव ने देश में कोविड-19 की स्थिति पर एक प्रस्तुतीकरण दिया जिसमें उन राज्यों पर ध्यान दिया गया है जहां इस समय संक्रमण से पीड़ित रोगियों की संख्या तेजी से बढ़ रही है।इसके साथ ही उन्होंने इन राज्यों में संक्रमण की जांच और परीक्षणों को बढ़ाने की आवश्यकता पर जोर दिया।उन्होंने देश में वैक्सीन के उत्पादन और उसकी आपूर्ति के विवरण भी राज्यों से साझा किएI मुख्यमंत्रियों ने इस वायरस के संक्रमण के विरुद्ध सामूहिक लड़ाई का नेतृत्व करने के लिए प्रधानमंत्री को धन्यवाद दियाI उन सभी ने अपने-अपने राज्यों में कोविड-19 की स्थिति का विवरण भी दियाI उन्होंने कहा कि सही समय पर टीकाकरण अभियान की शुरुआत होने से लाखों जिंदगियों को बचाया जा सका है।टीका  लगवाने में हिचक और इसकी बर्बादी पर भी चर्चा हुई। प्रधानमंत्री ने मुख्यमंत्रियों के समक्ष कुछ स्पष्ट तथ्यों पर जोर दिया।पहला, देश ने पहली लहर के सर्वोच्च स्तर को पार कर लिया है और विकास की दर पहले से बहुत तेज हैI दूसरा, महाराष्ट्र, छत्तीसगढ़, पंजाब, मध्य प्रदेश और गुजरात सहित कई राज्यों ने पहली लहर के सर्वोच्च स्तर को पार कर लिया है।कई अन्य राज्य इस दिशा में आगे बढ़ रहे हैं। यह बहुत अधिक चिंता की बात है। तीसरा, इस बार लोग इसे बहुत हल्के में ले रहे हैं, और कुछ राज्यों में तो वहां का प्रशासन भी गंभीर नहीं है। ऐसी स्थिति में तेजी से बढ़ रहे मामलों के कारण परेशानियां हो रहीं हैं। हालांकि प्रधानमंत्री ने जोर देकर कहा कि चुनौतियों के बावजूद इस समय हमारे पास बेहतर अनुभव और संसाधनों के साथ- साथ वैक्सीन भी है। कड़ी मेहनत कर रहे चिकित्सकों और स्वास्थ्य देखरेख कर्मियों के साथ –साथ जन भागीदारी ने इस स्थिति को संभालने में बहुत योगदान दिया है और वे अभी भी इस काम में जुटे हुए हैं।
अधिक जानकारी के लिए पढ़ेः
कोविड-19 की स्थिति का जायजा लेने के लिएसभी राज्यों और केंद्र शासित प्रदेशों के मुख्यमंत्रियों के साथ बैठक में पीएम के संबोधन का मूल पाठ
अधिक जानकारी के लिए पढ़ेः
डीएवाई-एनआरएलएम ने एसएचजी समूह नेटवर्क के जरिए ग्रामीण क्षेत्रों में कोविड टीकाकरण को बढ़ावा दिया
टियर-2 एवं टियर-3 शहरों समेत कोविड-19 मामलों में हाल में आई तेजी पर रोक लगाने तथा वायरस के प्रकोप को सीमित करने के लिए तत्काल कदम उठाए जाने की जरूरत है। ग्रामीण विकास मंत्रालय के दीनदयाल अंत्योदय योजना-राष्ट्रीय ग्रामीण आजीविका मिशन ने 69 लाख से अधिक स्वयं सहायता समूहों  के अपने विशाल नेटवर्क के लिए व्यापक रूप से ऑनलाइन प्रशिक्षण की शुरुआत की है। इसका उद्देश्य कोविड-19 टीकाकरण, कोविड-19 उचित व्यवहार, स्वास्थ्य संबंधी व्यवहार तथा प्रतिरक्षण निर्माण पर प्रमुख संदेश देने के जरिए जागरुकता फैलाना है। ये प्रशिक्षण 8 अप्रैल 2021 से राष्ट्रीय स्तर पर आरंभ किए गए तथा एसएचजी सदस्यों के जमीनी स्तर प्रशिक्षणों के द्वारा इसका अनुसरण किया जाएगा। ये जून, 2020 में ग्रामीण विकास मंत्रालय के नेतृत्व में कोविड-19 के खिलाफ रोकथाम संबंधी उपायों पर पहले के प्रशिक्षणों की निरंतरता में है। राज्य, जिला एवं ब्लॉक स्तर के सभी मास्टर प्रशिक्षकों तथा प्रमुख कर्मचारियों को राष्ट्रीय स्तर के संसाधन व्यक्तियों द्वारा प्रशिक्षित किया जाएगा और प्रशिक्षित मास्टर प्रशिक्षक इसके बदले क्लस्टर स्तर फेडरेशन पदाधिकारियों, सामाजिक कार्रवाई समिति सदस्यों, समुदाय संसाधन व्यक्तियों  तथा समुदाय कैडरों को प्रशिक्षित करेंगे। प्रशिक्षित सीआरपी ग्रामीण स्तर पर सभी एसएचजी सदस्यों तथा अन्य समुदाय सदस्यों को प्रशिक्षित करेंगे। प्रमुख संदेशों को एसएचजी प्रमुखों द्वारा विभिन्न माध्यमों के जरिए समुदाय में आगे प्रसारित किया जाएगा। इनमें प्रचार पुस्तिकाएं, घोषणाएं, दीवार लेखन, रंगोली तथा सामाजिक दूरी के नियमों का अनुपालन करते हुए छोटे समूहों में बैठकें करना शामिल।
अधिक जानकारी के लिएः
‘होम्योपैथी- एकीकृत चिकित्सा के लिए रोडमैप’ विषय पर दो दिवसीय सम्मेलन आयोजित
आयुष मंत्रालय के अधीन आने वाला केंद्रीय होम्योपैथी अनुसंधान परिषद विश्व होम्योपैथी दिवस के अवसर पर 10 और 11 अप्रैल 2021 को नई दिल्ली के विज्ञान भवन में ‘होम्योपैथी-एकीकृत चिकित्सा के लिए रोडमैप’ विषय पर सम्मेलन का आयोजन कर रहा है। होम्योपैथी के जनक डॉ. सेमुएल हनीमैन के जन्मदिवस के अवसर पर विश्व होम्योपैथी दिवस मनाया जाता है।इस सम्मेलन का उद्देश्य नीति निर्माताओं और विशेषज्ञों द्वारा अनुभवों का आदान-प्रदान करना है ताकि एकीकृत चिकित्सा में होम्योपैथी के प्रभावी और कुशल समावेशन के लिए रणनीतिक कार्यों की पहचान की जा सके। उद्घाटन समारोह के दौरान सीसीआरएच, होम्योपैथिक क्लिनिकल केस रिपॉजिटरी, एक प्रकार का डेटाबेस लॉन्च करेगा जिसका उद्देश्य देशभर के होम्योपैथी चिकित्सकोंद्वारा ईलाज किए गए मामलों का संकलन करना है ताकि होम्योपैथी के लिए साक्ष्य आधार का निर्माण किया जा सके। इस अवसर पर केंद्रीय होम्योपैथी अनुसंधान परिषदकी ई-पुस्तकालय को भी लॉन्च किया जाएगा। इसके अलावा, क्लिनिकल प्रैक्टिस और शिक्षा के लिए शोधों के अनुवाद को बढ़ावा देने वाले केंद्रीय होम्योपैथी अनुसंधान परिषद के प्रकाशन को भी जारी किया जाएगा।उद्घाटन सत्र के बाद, नीति निर्माताओं के लिएभारत में एकीकृत चिकित्सा की परिधि में होम्योपैथी के लिए अवसर और संभावनाएं विषय पर एक पैनल डिस्कशन रखा जाएगा, जिसमें होम्योपैथी के एक्सपर्ट और नीति निर्माता हिस्सा लेंगे।कोविड-19 ईलाज और रोकथाम के लिए होम्योपैथीः शोध के अनुभवविषय पर एक विशेष सत्र का आयोजन किया जाएगा जिसमें कोविड अध्ययन के शोधकर्ता और प्रमुख शिक्षाविद कोविड-19 के ईलाज और रोकथाम में होम्योपैथी की भूमिका पर अपने विचार प्रस्तुत करेंगे।
अधिक जानकारी के लिए पढ़ेः
वित्त मंत्री श्रीमती निर्मला सीतारमण ने वीडियो कॉन्फ्रेंसिंग के जरिए अन्तर्राष्ट्रीय मुद्रा कोष के अन्तर्राष्ट्रीय मौद्रिक एवं वित्तीय समिति  की समापन बैठक में हिस्सा लिया
केंद्रीय वित्त एवं कॉरपोरेट कार्य मंत्री श्रीमती निर्मला सीतारमण ने कल वर्चुअल स्प्रिंग मीटिंग 2021 में अन्तर्राष्ट्रीय मुद्रा कोष  के बोर्ड ऑफ गवर्नर्स की अन्तर्राष्ट्रीय मौद्रिक और वित्तीय समिति की समापन बैठक में हिस्सा लिया। बैठक में आईएमएफ के 190 सदस्य देशों का प्रतिनिधित्व कर रहे गवर्नर्स/वैकल्पिक गवर्नर्स ने हिस्सा लिया। इस बैठक में विचार-विमर्श का आधार आईएमएफ के प्रबंध निदेशक का वैश्विक नीति एजेंडा  “बोल्स्टरिंग द रिकवरी, काउंटरिंग डाइवर्जेंस” था।आईएमएफसी के सदस्यों ने समिति को कोविड-19 महामारी से लड़ने और आर्थिक सुधार के लिए सदस्य देशों द्वारा उठाए गए कदमों और उपायों के बारे में सूचित किया। वित्त मंत्री श्रीमती निर्मला सीतारमण नेजोर दिया कि सभी को लाभ पहुंचाने वाले विकास को प्रोत्साहन देने के लिए जीपीए के लो-कार्बन अर्थव्यवस्था में परिवर्तन के सुझाव को,कम आय वाली अर्थव्यवस्था, विकासशील अर्थव्यवस्था और उभर रहे बाजारों के लिए कार्यान्वयन के संदर्भ में देखा जाना चाहिए। वित्त मंत्री ने आईएमएफ के दृष्टिकोण का समर्थन किया कि प्रमुख प्राथमिकता महामारी को खत्म करना, सभी को वैक्सीन की उपलब्धता और चिकित्सा समाधान सुनिश्चित करना है। श्रीमती सीतारमण ने समिति को बताया कि दुनिया का सबसे बड़ा टीकाकरण अभियान भारत में चल रहा है जिसके तहत 6 अप्रैल 2021 तक 83.1 मिलियन डोज दी जा चुकी हैं। उन्होंने यह भी बताया कि भारत ने भारत में बनी 65 मिलियन कोविड-19 वैक्सीन 80 देशों को सप्लाई की गई है जिसमें 10 मिलियन वैक्सीन डोज अनुदान के रूप में दी गई है।
अधिक जानकारी के लिएः
आईएनवाईएएस ने कोविड-19 टीकाकरण कार्यक्रम से जुड़े मिथकों को दूर के लिए राष्ट्रव्यापी जन जागरूकता अभियान की शुरुआत की
विज्ञान एवं प्रौद्योगिकी विभाग  के सचिव प्रोफेसर आशुतोष शर्मा ने कोविड-19 टीकाकरण अभियान को सफल बनाने के उद्देश्य से छह अप्रैल को एक बहुविध राष्ट्रव्यापी जन जागरूकता अभियान की शुरुआत की। अभियान के तहत टीकाकरण से जुड़े मिथकों को दूर करने के लिए अंग्रेजी और हिंदी सहित 11 भाषाओं में सूचनाएं दी जाएंगी।इंडियन नेशनल यंग एकेडमी ऑफ साइंसेज  द्वारा आयोजित कोविड-19 टीकाकरण जागरूकता अभियान, इस संस्थान द्वारा बनाए गए एन्ड्रॉयड आधारित मोबाइल ऐप ‘कोवैकन्यूज’ के माध्यम से चलाया जाएगा। यह ऐप यह सुनिश्चित करेगा कि लोगों को आसानी से सूचना मिले। सूचनाओं को पढ़ने के लिहाज से बेहतर और प्रभावी प्रारूपों में बदलने की प्रेरणा के साथ एक देशव्यापी इंफो-ग्राफिक वीडियो एवं ऑडियो प्रतियोगिता आयोजित की जा रही है। इसके अलावा ज्ञान टीका वेबिनार श्रृंखला भी आयोजित की जा रही है जिसका उद्देश्य प्रतिष्ठित वक्ताओं के और कोविड-19 टीकाकरण को लेकर पूरी जानकारी देने के माध्यम से टीके के बारे में जागरूकता बढ़ाना है।प्रतियोगिता की प्रविष्टियों का इस्तेमाल आईएनवाईएएस द्वारा टीकाकरण को लेकर जागरूकता बढ़ाने के लिए किया जाएगा, और इन प्रतियोगिताओं को तीन समूहों - स्कूल, कॉलेज और पेशेवर के स्तर पर आंका जाएगा।
अधिक जानकारी के लिएः
भारतीय रेलवे मांग के अनुसार रेलगाड़ियों का संचालन जारी रखेगी
भारतीय रेलवे मांग के अनुसार रेल सेवाएं उपलब्ध कराना जारी रखेगी। वर्तमान में, भारतीय रेल प्रतिदिन औसतन कुल 1402 विशेष रेल सेवाओं का संचालन कर रही है। कुल 5381 उपनगरीय सेवाएं तथा 830 यात्री रेल सेवाएं भी संचालन में हैं। इसके अतिरिक्त,उच्च सहायक ट्रेनों के क्लोन के रूप में 28 रेलगाड़ियों का परिचालन किया जा रहा है। इसके अलावा,अप्रैल-मई 2021 में भीड़ कम करने के लिए मध्य रेलवे में 58  और पश्चिमी रेलवे में 60  अतिरिक्तरेलगाड़ियां चलाई जा रही हैं।
अधिक जानकारी के लिए पढ़ेः
पीआईबी के क्षेत्रीय कार्यालयों से प्राप्त जानकारी
- केरलः राज्य स्वास्थ्य मंत्री केके शैलजा ने कहा है कि कोविड मामलों के नए केसेज को रोकने के लिए राज्य ने एक कार्ययोजना तैयार की है। एक समीक्षा बैठक के बाद उन्होंने कहा, मेडिकल कॉलेजों में गंभीर रूप से बीमार मरीजों के लिए सुविधाएं बढ़ाई जाएंगी। आवश्यक आईसीयू और वेंटिलेटर्स स्थापित किए जाएंगे। चूंकि मरीजों की संख्या बढ़ रही है, अतः सीएफएलटीसी को बढ़ाया जाएगा। मंत्री ने कहा कि 95 प्रतिशत से अधिक स्वास्थ्यकर्मी का टीकाकरण हो चुका है। टीकाकरण अभियान को बढ़ावा देने के लिए एक बड़ा कैम्पेन लॉन्च किया जाएगा। इसी बीच कोविड-19 पॉजिटिव पाए गए मुख्यमंत्री पिनाराई विजयन और पूर्व मुख्यमंत्री ओमन चांडीकी हालत स्थिर है। बृहस्पतिवार को राज्य में कोविड-19 के 4353 मामले सामने आए, जबकि मृत्यु का आंकड़ा 4728 तक पहुंच गया। कोविड-19 परीक्षण की पॉजिटिविटी पर 6.81 पर टिकी है।
- तमिलनाडुःसरकार द्वारा जारी एक आदेश के अनुसार, तमिलनाडु में कोविड-19 के तेजी से बढ़ते मामलों को रोकने के लिए 10 अप्रैल से कई प्रतिबंध लगाए जाएंगे। सरकारी परीक्षा निदेशालय ने राज्य बोर्ड विद्यालयों के 12वीं कक्षा के विद्यार्थियों की प्रैक्टिकल परीक्षाओं के लिए दिशानिर्देश जारी किए हैं। चेन्नई नगरपालिका ने सभी इलाकों में डोर-टू-डोर बुखार जांचने का सर्वेक्षण शुरू किया है। स्वास्थ्य विभाग का कहना है कि राज्य में कोरोनाअप्रैल के अंत में अपने पीक पर पहुंचेगा। 08.04.2021 की कोविड रिपोर्ट के मुताबिक, 4,276 लोग कोविड-19 से बीमार हुए जबकि 19 लोगों ने इस संक्रमण की वजह से दम तोड़ दिया और 86,179 लोगों का टीकाकरण हुआ। चेन्नई में 1520 लोगों का कोविड परीक्षण पॉजिटिव आया।
- कर्नाटकःराज्य सरकार ने कोविड-19 की नई लहर को नियंत्रित करने के लिए गुरुवार को बेंगलुरु सहित आठ शहरों में 10 दिन के लिए‘कोरोना कर्फ्यू’ लगाने का फैसला किया है जिसकी शुरुआत 10 अप्रैल से होगी। यह नाइट कर्फ्यू सभी दिन, रात 10 बजे से सुबह 5 बजे तक लागू रहेगा। बृहस्पतिवार को स्वास्थ्य मंत्री के सुधाकर ने कहा कि कर्नाटिक में कोविड-19 टीके की कोई कमी नहीं है और लगभग 25-30 लाख खुराकें अभी भी राज्य में उपलब्ध हैं। केंद्र सरकार के आदेश का पालन करते हुए , स्वास्थ्य मंत्री ने ट्वीट किया कि 11 अप्रैल से ऐसे सभी निजी और सरकारी कार्यस्थलों पर कोविड-19 टीकाकरण किया जाएगा जहां 45 वर्ष की उम्र के कम से कम 100 योग्य लाभार्थी हों।08.09.2021 को राज्य द्वारा बताए गए कोविड के आंकड़े इस प्रकार हैः नए केसः 6570, कुल एक्टिव केसः 53395, कोविड से हुई नई मृत्युः 36, कोविड से हुई कुल मृत्युः 12767.
- आंध्र प्रदेशःराज्य में कोविड-19 संक्रमण के 2558 नए मामले सामने आए हैं जिससे कि कुल केसों का आंकड़ा 9,15,832 हो गया है, कोविड-19 की वजह से छह लोगों की मौत हुई है जिसकी वजह से राज्य में कुल मौतों का आंकड़ा 7268 हो गया है। नौ जिलों में कोरोना वायरस के मामले बढ़ते देखे जा रहे हैं जिनमें से प्रत्येक में 130 से ज्यादा नए केस सामने आए हैं। संक्रमण के 465 नए मामलों के साथ चित्तूर जिला शीर्ष पर है जबकि 399 नए मामलों के साथ गुंटूर का स्थान दूसरा है। इसी बीच, 8,93,651 ठीक हुए हैं जिनमें 915 लोग बृहस्पतिवार को ठीक हुए और इसके साथ राज्य में एक्टिव केसेज की संख्या 14,913 हो गई है। राज्य ने आज तकपिछले 24 घंटे में हुए 31,268 टेस्ट को मिलाकर कुल 1.53 करोड़ टेस्ट किए हैं। स्वास्थ्य मंत्री अल्ला नानी ने कहा कि वर्तमान में कहीं भी टीके की कमी नहीं है औरसरकार ने एक करोड़ टीके के लिए केंद्र को मांगपत्र भेज दिया है।
- तेलंगानाः राज्य ने आरटी-पीसीआर टेस्ट की संख्या बढ़ाने, सभी स्वास्थ्यकर्मियों और फ्रंटलाइन वर्कर्स में एक हफ्ते के भीतर 100 प्रतिशत टीकाकरण और सार्वजनिक स्थानों पर मास्क ना पहनने वाले लोगों पर 1000 रुपये का जुर्माना लगाने के लिए अधिकारियों को निर्देश जारी कर दिए हैं। मुख्यमंत्री ने यह भी घोषणा की कि राज्यनिजी स्कूलों में काम करने वाले सभी शिक्षकों और अन्य स्टाफ को स्कूल खुलने तक प्रति माह 25 किलो चावल और 2000 रुपये की वित्तीय मदद मुहैया कराएगा। मीडिया की खबरों के मुताबिक राज्य में दैनिक पॉजिटिव केसों की संख्या एक हफ्ते में दोगुनी से अधिक हो गई है और 1 अप्रैल को जहां दैनिक केसों की संख्या 965 थी, तो वहीं अब यह बढ़कर 2055 हो गई है।
- असमः अब जबकि कोविड-19 केसों की संख्या एक बार फिर बढ़नी शुरू हो गई है, राज्य के स्वास्थ्य मंत्री हेमंत बिस्वा शर्मा ने लॉकडाउन या नाइट कर्फ्यू की संभावनाओं को खारिज किया है लेकिन कहा है कि टेस्टिंग की संख्या बढ़ाई जाएगी। बृहस्पतिवार को राज्य में कोविड-19 पॉजिटिव केसों की संख्या 245 रही जिसमें से 128 कामरुप मेट्रो से थे। कुल मिलाकर 22,888 टेस्ट किए गए।
- मणिपुरः मणिपुर में 11-14 अप्रैल के बीच बड़े पैमाने पर कोविड टीकाकरण अभियान चलाया जाएगा। मुख्यमंत्री एन बीरेन सिंह ने टीके के लिए पात्र सभी लोगों से आग्रह किया कि महामारी की दूसरी लहर को रोकने के लिए अभियान के दौरान टीका लगवाएं। इम्फाल एयरपोर्ट पर 5 और हवाई यात्री कोविड-19 पॉजिटिव पाए गए। मणिपुर में बृहस्पतिवार को कोविड-19 के 16 नए केस सामने आए और एक व्यक्ति की मौत हुई। राज्य में 961 लोगों को कोविड-19 वैक्सीन लगी। इसे मिलाकर टीका लगवाने वाले कुल व्यक्तियों की संख्या बढ़कर 90,551 हो गई है जिसमें 31,813 स्वास्थ्यकर्मी भी शामिल हैं।
- मेघालयः कोविड-19 पॉजिटिव पाए जाने के बाद एक और व्यक्ति की मौत हो गई जिससे कुल मौतों का आंकड़ा 151 पहुंच गया है। राज्य में कोविड-19 के 25 नए केस सामने आए हैं जबकि एक व्यक्ति रिकवर हुआ है। नए केसेज में 20 पूर्वी खासी पर्वतीय जिले से, 2 पूर्वी जयंतिया पर्वतीय जिले से और 1-1 केस री-भोई जिले, पश्चिमी जयंतिया पर्वतीय जिले और पश्चिमी खासी पर्वतीय जिले से है। अब तक राज्य में कोविड-19 के कुल 14,165 केस सामने आ चुके हैं जिनमें से 131 एक्टिव केस हैं, 13,833 रिकवर हो चुके हैं और 151 की मृत्यु हो गई है। मेघालय में कोविड-19 के धीरे-धीरे बढ़ रहे मामलों को देखते हुए, जिसे कई लोग कोरोना की दूसरी लहर भी कह रहे हैं, खासी जयंतिया डेफिसिट स्कूल टीचर्स एसोसिएशन  ने राज्य के स्कूल प्रशासनों से खुद हालात का आकलन करने और अगर आवश्यकता महसूस हो रही है, तो राज्य सरकार के आदेश इंतजार करने के बजाय, खुद स्कूल बंद करने का फैसला लेने को कहा है।
- त्रिपुराःपिछले 24 घंटे में 37 लोगों का टेस्ट पॉजिटिव आया है। राज्य के उप मुख्यमंत्री का कोविड-19 टेस्ट भी पॉजिटिव आया है। राज्य में कुल केस 116 हैं। आज से कक्षा 1 और 2 को निलंबित कर दिया गया है जबकि 4 कक्षा तक की क्लासेज वैकल्पिक दिनों पर होंगी।
- सिक्कीमःसिक्कीम में दैनिक केसेज का आंकड़ा कम होकर 6 नए केसेज पर आ गया है, 5,537 लोगों को वैक्सीन लगी। इसी बीच सिक्कीम में दो और लोगों केकोविड-19 से रिकवर होने के साथ रिकवर होने वालों की संख्या बढ़कर 5,980 हो गई है। सिक्कीम में कोविड-19 के केसों की संख्या 6,323 हो गई है। इनमें से कोरोना वायरस के 97 एक्टिव केस हैं।
- नागालैंडः नागालैंड में 5 नए केस सामने आए हैं। एक्टिव केस 147 हैं और कुल केस 12,381 हैं। अब तक कुल 1,06,199 लोगों को कोविड का टीका लग चुका है।
- महाराष्ट्रःआज जारी नए आंकड़ों के अनुसार, महाराष्ट्र में सबसे ज्यादा 93.38 लाख लोगों को कोविड-19 का टीका लगाया गया जिनमें 84.35 लाख लोगों को पहली डोज जबकि 9.03 लाख लोगों को वैक्सीन की दूसरी डोज लगी थी। इससे महाराष्ट्र टीका लगाने वालों में शीर्ष पर पहुंच गया है। इसके बाद अब तक राजस्थान ने 88.07 लाख लोगों का टीकाकरण किया और गुजरात ने 84.75 लोगों का टीकाकरण किया। महाराष्ट्र ने केंद्र से हर हफ्ते कोविड टीके की 40 लाख खुराक की आपूर्ति करने के लिए कहा है और मांग की है कि उसे वैक्सीन में प्राथमिकता मिलनी चाहिए क्योंकि 5 लाख से ज्यादा एक्टिव केसेज के साथ महाराष्ट्र कोविड से सबसे ज्यादा प्रभावित राज्य है।
- गोवाःगोवा में कोविड-19 की दूसरी लहर के दौरान पॉजिटिव पाए जाने वाले मरीजों में कोविड-19 स्ट्रेन की पहचान में असमर्थ, राज्य सरकार ने अपनी जीनोम सीक्वेंसिंग लेबोरेट्री बनाने का फैसला किया है। राज्य के स्वास्थ्य मंत्री विश्वजीत राणे ने कहा कि पुणे स्थित राष्ट्रीय विषाणु विज्ञान संस्थान में सैंपल के टेस्ट होने में 10-15 दिन का समय लगता है जिससे ईलाज पर असर पड़ता है। गोवा के मुख्यमंत्री श्री प्रमोद सावंत ने कहा कि राज्य में वैक्सीन कवरेज को अधिकतम बनाने के लिए पंचायत स्तर पर 11-14 अप्रैल तक ‘टीका उत्सव’ मनाया जाएगा।
- मध्य प्रदेशःमध्य प्रदेश सरकार ने चार जिलों रतलाम, बेतुल, कटनी और खरगोन में लॉकडाउन लगाने की योजना बनाई है। जहां रतलाम और बेतुल शुक्रवार शाम 6 बजे से अगले नौ दिन के लिए बंद रहेंगे तो वहीं खरगोन और कटनी में शुक्रवार से क्रमशः में रात 9 बजे और शाम 6 बजे से सात दिन का प्रतिबंध लगाया जाएगा। यह उपाय 60 घंटे के उस लॉकडाउन से अतिरिक्त होगा जो शुक्रवार शाम 6 बजे से सोमवार सुबह 6 बजे तक सभी शहरों में लगाया जा रहा है। हालांकि इन प्रतिबंधों का आवश्यक सेवाओं पर कोई असर नहीं पड़ेगा। गुरुवार को राज्य में 4324 नए केस आए जबकि 27 लोगों की मृत्यु हो गई।
- छत्तीसगढ़ःकोविड के बढ़ते केसेज को देखते हुए, छत्तीसगढ़ माध्यमिक शिक्षा मंडल ने 15 अप्रैल से 1 मई तक होने वाली 10वीं कक्षा की परीक्षाओं को स्थगित कर दिया है। 3-24 मई तक होने वाली 12वीं कक्षा की परीक्षाओं पर अब तक कोई फैसला नहीं लिया गया है। कक्षा 10 की परीक्षा के लिए नई तारीखों की घोषणा आने वाले समय में की जाएगी। बृहस्पतिवार को छत्तीसगढ़ में कोरोना के 9,242 नए केस सामने आए हैं और राज्य में एक्विट केसेज की संख्या बढ़कर 68,125 हो गई है।
तथ्य की जांच